text: 1.789 studerende optaget på UC Syddanmark
  29 juli 2014 kl. 14.22
  En af områdets største uddannelsesinstitutioner, UC Syddanmark, har optaget 1.789 nye studerende.
  Når landets studerende i morgen får brev om, om de er optaget på deres drømmestudier, vil 1.789 få brev om, at de er optaget på UC Syddanmark.
  De studerende fordeles på UC Syddanmarks institutioner i Esbjerg, Haderslev, Kolding, Sønderborg og Aabenraa.
  -Det er glædeligt, at vores uddannelser anses for attraktive. Flere motiverede ansøgere betyder endnu bedre undervisningsmiljø på uddannelserne, siger uddannelsesdirektør ved UC Syddanmark Karen Marie Madsen.
  Faktisk har 10 % flere søgt om optagelse på UC Syddanmarks uddannelser, men 24 færre er kommet ind end i 2013. Det sker fordi, en del har ansøgt uddannelser med adgangsbegrænsning, hvor ikke alle kan optages.
   
  Der er stadig få studiepladser tilbage hos UC Syddanmark, på følgende uddannelser:- Læreruddannelsen- Uddannelsen i erhvervssprog og it-baseret markedskommunikation- Professionsbacheloruddannelsen i offentlig administration
  
  